
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 
Ηλεκτρονική διεύθυνση: www.pomens.gr – facebook ΠΟΜΕΝΣ 
 Email: info@pomens.gr
 Αθήνα,  08 Οκτωβρίου 2020
ΑΝΑΚΟΙΝΩΣΗ
Συναδέλφισσες – Συνάδελφοι 
Η Πανελλήνια Ομοσπονδία Ενώσεων Στρατιωτικών - ΠΟΜΕΝΣ, εκφράζει την ικανοποίηση της για την άμεση ανταπόκριση του ΓΕΣ, στην πρόταση της Ομοσπονδίας, της ΕΣΠΕΕ Ρόδου και της Γραμματείας ΕΠ.ΟΠ. της Ομοσπονδίας μας ,για την μη εφαρμογή  μέχρι την 28η Φεβρουάριο του 2021, της ΠαΔ 3-33/2019/ΓΕΣ και συγκεκριμένα της υποπαραγράφου 1ζ του Παραρτήματος «Ε» που αφορά την υπό προϋποθέσεις αναγνώριση από την υπηρεσία των πτυχίων γλωσσομάθειας που αποκτούνται κατά το τρέχον έτος ή  προηγούμενων ετών, έτσι ώστε να δοθεί σε όλο το στρατιωτικό προσωπικό η δυνατότητα αναγνώρισης πτυχίων χωρίς διάκριση βαθμού ή προέλευσης και ανεξάρτητα του χρόνου απόκτησής τους.
Υπενθυμίζεται ότι με έγγραφο της προς την Ομοσπονδία η Γραμματεία ΕΠ.ΟΠ, κατόπιν και σχετικού εγγράφου της Ένωσης Στρατιωτικών Περιφερειακής Ενότητας Ρόδου «ΕΣΠΕΕΡ», είχε έγκαιρα ενημερώσει για την αδικία που υφίσταντο ορισμένες κατηγορίες προσωπικού, με την εφαρμογή της προαναφερόμενης ΠαΔ, καθώς από την 01 Ιουνίου 2020, δικαίωμα αναγνώρισης πτυχίων γλωσσομάθειας παρελθόντων ετών (πχ 2018,2017,2000) είχαν μόνο οι απόφοιτοι ΣΣΕ - ΑΣΣΥ εξαιρώντας άδικα συναδέλφους άλλων κατηγοριών όπως μονιμοποιηθέντες ΕΠΠΟΠ.
Η απόφαση αυτή αποτελεί μια ακόμα πολύ σημαντική επιβεβαίωση της ορθότητας των ενεργειών προς την Πολιτική και στρατιωτική ηγεσία του Υπουργείου Εθνικής Άμυνας  και αποδεικνύει ότι η ΠΟΜΕΝΣ με την σοβαρότητα και την υπευθυνότητα που την διακρίνει, επικυρώνει συνεχώς την αδιαμφισβήτητη αναγνώριση, από όλους τους αρμόδιους θεσμικούς φορείς και αποτελεί παράλληλα την μοναδική ελπίδα των Στρατιωτικών για να διεκδικήσουν ένα καλύτερο μέλλον.

